Billie Eilish

Billie Eilish Pirate Baird O'Connell (Los Angeles, 2001eko abenduaren 18) abeslari eta konpositore estatubatuarra da.

Los Angeles hirian jaio zen 2001eko abenduaren 18an. 2016an, 14 urte zituela, famatu bihurtu zen  "ocean eyes" abestia argitaratu zuenean. Momentu horretatik aurrera, oso ospetsu bilakatu zen mundu osoan zehar. Lehen E.P-a, "Don't smile at me" (Ez iezadazu irribarre egin) izenburukoa, Finneas anaiarekin sortu zuen. Lehen diskoa , ordea, "When we all fall sleep where do we go?" (Nora goaz loak hartzen gaituenean?)   2019ko martxoaren 29an argitaratu zuen. Sari asko lortu ditu bere musika ibilbidean zehar, orotara 9 Grammy ditu, adibidez,  urteko album eta abesti onenaren, eta artista berririk hoberenaren Grammy saria. Bere 2. albumak, "Happier than ever" (Inoiz baino alaiago) du izena eta hirugarrenak, eta oraingoz azkenak, "Hit me hard and soft" (Jo nazazu gogor eta leun).

 Biografia eta karrera musikala 

 Lehen urteak 2001-2014 
Billie Eilish Los Angelesen jaio zen 2001eko abenduaren 18an  eta “Highland Park” en hazi zen artisten familia batean.

Ama Maggie Bard aktoresa eta Patrik O’Connell giodoilaria ditu. Anai zaharrago bat dauka, Finneas O’Connell, bera era aktorea eta musikaria da. Billiek jatorri irlandar eta eskoziarrak ditu. Haurra zelarik, Tourette sindromea diagnostikatu zioten.

Ez zen eskolara joan, etxean irakatsi zioten anaiarekin batera. Zortzi urte zituela, Los Angeleseko haurren korura batu zen, eta bertan kantua eta teknika musikala ikasi zuen. Pianoa eta ukelelea jotzen ikasi eta dantza ere egiten zuen. 11 urterekin hasi zen kantuak idazten.

 Karreraren hasiera 2015-2017 
Bere lehen arrakasta “Ocean eyes” izan zen, 2015eko urrian grabatu zuena. Originalki, bere anaia Finneasek bere taldean jotzeko kanta zen baina tonua oso altua zenez, bere arrebari esan zion abesteko.

2016an Soundcloud era igo zuen eta denbora gutxian oso ospetsua egin zen. Horren ondorioz, “Intersope records” diskografikoarekin sinatu zuen eta abestia ofizialki argitaratu zuen 2016ko azaroaren 18an. Oso kritika onak izan zituen eta hortik aurrera dena ezin hobe joan zitzaion.

2017ko otsailean, Eilishek bere bigarren abestia atera zuen” Bellyache”. Handik hilabete batera, “13 reasons why” serie famatuarentzat kanta bat egin zuen “Bored” izenekoa. Hortik aurrera hainbat abesti argitaratu zituen eta 2017ko abuztuaren 11n bere lehen E.P-a, "Don't Smile at Me" izenekoa.

 2018-2019: When We All Fall Asleep, Where Do We Go? 
Hau bere lehenengo diskoa da, 2019ko martxoaren 29an argitaratua. 2018ko martxoan hasi zen proiektu honekin lanean. Abesti guztiak berak konposatu zituen bere anaia Finneas O'Conellen laguntzaz, abesti batzuk bere esperientzietan oinarritzen dira, beste batzuk berriz, fikziozkoak dira. Bere arrakastaren ondorioz, XXI.  mendean "nerabeen antsietatea definitzen duen pop ikonoa" bezala definitzen dute.

 Artea eta inspirazioak 
Abeslariak bere abesti guztiak konposatzen ditu bere anaia Finneas-ekin batera. Hau ere bere produktorea da eta Billie-rekin kontzertuak ematen ditu. Batzuetan abestien barrena fikziozko gaiak agertzen dira baina gehienetan Billie eta bere anaiaren esperientzietan daude oinarrituak. Abeslariak dio abesti hauetan berak eta Finneas-ek pentsatzen dutena baina esaten atrebitzen ez dutena agertzen dela.

Billie-k bere eragina batzuetan hip hop-etik eta beste batzuetan rythim and blues-etik lortzen du. Txikitatik The Beatles, Green Day eta Justin Bieber bezalako artisten abestiak entzuten zituen.

 Kanpo estekak 

Kategoria:Losangelestarrak
Kategoria:Ameriketako Estatu Batuetako abeslariak
Kategoria:Pop abeslariak